
**ข่าวประชาสัมพันธ์


ด้วยในช่วงฤดูแล้งของทุกปี พื้นที่เกือบทุกภาคของประเทศไทยมักประสบปัญหาอัคคีภัยและหมอกควันไฟป่า ซึ่งเป็นสาเหตุสำคัญที่ก่อให้เกิดวิกฤติมลพิษทางอากาศ ทำให้
ฝุ่นละอองเกินค่ามาตรฐาน เป็นสาธารณภัยที่ส่งผลกระทบต่อการดำรงชีวิต เศรษฐกิจ สังคม สุขภาพอนามัยของประชาชน คุณภาพสิ่งแวดล้อม และทัศนวิสัยในการคมนาคมทั้งทางบก และทางน้ำ
ในการนี้ องค์การบริหารส่วนตำบลห้วยปริกจึงขอความร่วมมือประชาชนในพื้นที่ตำบลห้วยปริกงดการเผาในที่โล่ง ไม่ว่าจะเป็นการเผากำจัดขยะมูลฝอย การเผาพื้นที่ทาง
การเกษตร และการเผาพื้นที่รกร้าง ทั้งนี้อาจใช้วิธีการกำจัดโดยวิธีอื่นแทนวิธีการเผากำจัด เช่น การทำปุ๋ยหมัก การทำอาหารสัตว์ การคัดแยกขยะ เป็นต้น

